CELEX: 62018TN0112
Language: mt
Date: 2018-02-23 00:00:00
Title: Kawża T-112/18: Rikors ippreżentat fit-23 ta’ Frar 2018 – Pink Lady America vs CPVO – WAAA (Cripps Pink)

30.4.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 152/42
            
         Rikors ippreżentat fit-23 ta’ Frar 2018 – Pink Lady America vs CPVO – WAAA (Cripps Pink)
   (Kawża T-112/18)
   (2018/C 152/51)
   Lingwa tar-rikors: l-Ingliż
   
      Partijiet
   
   
      Rikorrenti: Pink Lady America LLC (Yakima, Washington, l-Istati Uniti) (rappreżentanti: R. Manno u S. Travaglio, avukati)
   
      Konvenut: L-Uffiċju Komunitarju dwar il-Varjetajiet tal-Pjanti (CPVO)
   
      Parti oħra quddiem il-Bord tal-Appell: Western Australian Agriculture Authority (WAAA) (South Perth, l-Awstralja)
   
      Informazzjoni dwar il-proċedimenti quddiem is-CPVO
   
   
      Proprjetarju tal-varjetà tal-pjanti Komunitarjai kontenzjuża: il-parti l-oħra quddiem il-Bord tal-Appell
   
      Varjetà tal-pjanti Komunitarja kontenzjuża kkonċernata: Dritt ta’ varjetà tal-pjanti Komunitarja Nru EU1640, varjetà tat-tuffieħ Cripps Pink
   
      Proċedimenti quddiem l-CPVO: proċedimenti għal dikjarazzjoni ta’ invalidità
   
      Deċiżjoni kkontestata: id-deċiżjoni tal-Bord tal-Appell tal-CPVO tal-14 ta’ Settembru 2017 fil-Każ A 007/2016
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni kkontestata;
            
         
               —
            
            
               tannulla l-varjetà tas-siġra tat-tuffieħ Cripps Pink CPVR Nru 1640 għal nuqqas ta’ novità skont l-Artikolu 10 flimkien mal-Artikolu 20 tar-Regolament Nru 2100/94;
            
         
               —
            
            
               tikkundanna lill-CPVO u lil Western Australian Agriculture Authority għall-ispejjeż.
            
         
      Motiv(i) invokat(i)
   
   
               —
            
            
               Ksur tad-dispożizzjonijiet flimkien tal-Artikoli 10 u 20 tar-Regolament Nru 2100/94;
            
         
               —
            
            
               Ksur tal-Artikolu 76 tar-Regolament Nru 2100/94 u l-prinċipji ġenerali tal-liġi dwar iċ-ċertezza legali u l-amministrazzjoni tajba tal-ġustizzja flimkien mal-Artikolu 50(3) tar-Regolament Nru 874/2009.